Document ID: 32005D0104

ODLOČBA KOMISIJE
z dne 3. februarja 2005
o spremembi Odločbe 2002/300/ES o seznamu odobrenih območij glede Bonamia ostreae in/ali Marteilia refringens
(notificirana pod dokumentarno številko K(2005) 217)
(Besedilo velja za EGP)
(2005/104/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 5 Direktive,
ob upoštevanju naslednjega:
(1)
Odločba Komisije 2002/300/ES z dne 18. aprila 2002 o seznamu odobrenih območij glede Bonamia ostreae in/ali Marteilia refringens (2) določa območja v Skupnosti, za katera velja, da so brez bolezni mehkužcev Bonamia ostreae in/ali Marteilia refringens.
(2)
Danska je predložila dokazila za pridobitev statusa odobrenega območja glede Bonamia ostreae in Marteilia refringens za območje Limfjorden. Dokumentacija, ki jo je priskrbela, kaže, da navedeno območje izpolnjuje zahteve Direktive 91/67/EGS. Zato dobi status odobrenega območja in ga je treba dati na seznam odobrenih območij iz Odločbe 2002/300/ES.
(3)
Poleg tega je Irska predložila zahtevo, da se naredi sprememba na seznamu območij v Irski, odobrenih glede na Bonamia ostreae v Odločbi 2002/300/ES, da se bolj podrobno izdela geografski opis enega od območij, okuženega z navedeno boleznijo. V skladu s tem je treba opis „Logmore, Belmullet“ nadomestiti z „Loughmore, Blacksod Bay“.
(4)
Odločbo 2002/300/ES je treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 2002/300/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 3. februarja 2005

Labels: 18
6